CELEX: 62019CN0849
Language: el
Date: 2019-11-21 00:00:00
Title: Υπόθεση C-849/19: Προσφυγή της 21ης Νοεμβρίου 2019 – Ευρωπαϊκή Επιτροπή κατά Ελληνικής Δημοκρατίας

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/36
            
         
      Προσφυγή της 21ης Νοεμβρίου 2019 – Ευρωπαϊκή Επιτροπή κατά Ελληνικής Δημοκρατίας
      (Υπόθεση C-849/19)
      (2020/C 19/38)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: Α. Μπουχάγιαρ, C. Hermes)
      
         Καθής: Ελληνική Δημοκρατία
      
         Αιτήματα:
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι η Ελληνική Δημοκρατία παρέβη τις υποχρεώσεις που υπέχει από τα άρθρα 4(4) και 6(1) της Οδηγίας 92/43/ΕΟΚ (1) καθώς και από τη Συνθήκη για τη Λειτουργία της Ευρωπαϊκής Ένωσης μη λαμβάνοντας εντός των προβλεπομένων προθεσμιών όλα τα απαραίτητα μέτρα για τον καθορισμό κατάλληλων στόχων διατήρησης και κατάλληλων μέτρων διατήρησης σχετικά με τους 239 Τόπους Κοινοτικής Σημασίας (ΤΚΣ), οι οποίοι βρίσκονται στην ελληνική επικράτεια και περιλαμβάνονται στην απόφαση 2006/613/ΕΚ της Επιτροπής (2) της 19ης Ιουλίου 2006·
               
            
                  —
               
               
                  να καταδικάσει την Ελληνική Δημοκρατία στα δικαστικά έξοδα.
               
            
         Ισχυρισμοί και κύρια επιχειρήματα
      
      Η Ευρωπαϊκή Επιτροπή θεωρεί ότι η Ελληνική Δημοκρατία δεν έχει καθορίσει κατάλληλους στόχους διατήρησης εντός των προβλεπόμενων προθεσμιών σχετικά με τους 239 Τόπους Κοινοτικής Σημασίας οι οποίοι βρίσκονται στη ελληνική επικράτεια.
      Επίσης, η Ευρωπαϊκή Επιτροπή θεωρεί ότι η Ελληνική Δημοκρατία δεν έχει καθορίσει κατάλληλα μέτρα διατήρησης εντός των προβλεπόμενων προθεσμιών σχετικά με τους 239 Τόπους Κοινοτικής Σημασίας οι οποίοι βρίσκονται στην ελληνική επικράτεια.
      Για τους λόγους αυτούς, η Ελληνική Δημοκρατία παρέβη τα άρθρα 4(4) και 6(1) της Οδηγίας 92/43/ΕΟΚ και τη Συνθήκη για τη Λειτουργία της Ευρωπαϊκής Ένωσης.
      
         (1)  Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ 1992, L 206, σ. 7).
      
         (2)  2006/613/ΕΚ: Απόφαση της Επιτροπής, της 19ης Ιουλίου 2006, σχετικά με την έγκριση, σύμφωνα με την οδηγία 92/43/ΕΟΚ του Συμβουλίου, του καταλόγου των τόπων κοινοτικής σημασίας για τη μεσογειακή βιογεωγραφική περιοχή (ΕΕ 2006, L 259, σ. 1).